CELEX: 32012D0202
Language: hr
Date: 2012-03-29 00:00:00
Title: 2012/202/EU: Provedbena odluka Komisije od 29. ožujka 2012. o izmjeni Odluke 1999/94/EZ o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s montažnim proizvodima od normalnog, laganog i porastog betona (priopćena pod brojem dokumenta C(2012) 1977)  Tekst značajan za EGP

13/Sv. 60
            
            
               HR
            
            
               Službeni list Europske unije
            
            
               151
            
         32012D0202
   
               L 109/22
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 29. ožujka 2012.
   o izmjeni Odluke 1999/94/EZ o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s montažnim proizvodima od normalnog, laganog i porastog betona
   (priopćena pod brojem dokumenta C(2012) 1977)
   (Tekst značajan za EGP)
   (2012/202/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 13. stavak 4. točku (a),
   nakon savjetovanja sa Stalnim odborom za graditeljstvo,
   budući da:
   
               (1)
            
            
               Komisija je 25. siječnja 1999. donijela Odluku 1999/94/EZ o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s montažnim proizvodima od normalnog, laganog i porastog betona (2).
            
         
               (2)
            
            
               Prilog III. Odluci 1999/94/EZ potrebno je izmijeniti radi prilagodbe sustava potvrđivanja sukladnosti za podne dijelove i elemente u obliku blokova i greda koji sadrže organske materijale tehničkom napretku s ciljem uzimanja u obzir uporabe koje podliježu propisima o reakciji na vatru, s obzirom da treba osigurati različite razine sudjelovanja treće strane ovisno o postupcima i materijalima koji se koriste u proizvodnji.
            
         
               (3)
            
            
               Odluku 1999/94/EZ je stoga potrebno u skladu s time izmijeniti,
            
         DONIJELA JE OVU ODLUKU:
   Članak 1.
   Prilog III. Odluci 1999/94/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 29. ožujka 2012.
      
         
            Za Komisiju
         
         Antonio TAJANI
         
            Potpredsjednik
         
      
   
   
      (1)  SL L 40, 11.2.1989., str. 12.
   
      (2)  SL L 29, 3.2.1999., str. 55.
   PRILOG
   U Prilogu III. Odluci 1999/94/EZ dodaje se sljedeći tekst:
   
      „OBITELJ PROIZVODA
      
         PODNI DIJELOVI I ELEMENTI U OBLIKU BLOKOVA I GREDA KOJI SADRŽE ORGANSKE MATERIJALE
      
      
         Sustavi potvrđivanja sukladnosti
      
      Za dolje navedeni(-e) proizvod(e) i namjenu(-e), Europski odbor za normizaciju (CEN) mora odrediti sljedeći sustav potvrđivanja sukladnosti prema odgovarajućim usklađenim europskim normama:
      
                  Proizvod(i)
               
               
                  Namijenjena(-e) uporaba(-e)
               
               
                  Razina(-e) ili razred(i) (Reakcija na vatru)
               
               
                  Sustav(i) potvrđivanja sukladnosti
               
            
                  Podni dijelovi i elementi u obliku blokova i greda koji sadrže organske materijale
               
               
                  Za uporabe koje podliježu propisima o reakciji na vatru
               
               
                  (A1, A2, B, C) (1)
                  
               
               
                  1
               
            
                  (A1, A2, B, C) (2), D, E
               
               
                  3
               
            
                  (A1 do E) (3), F
               
               
                  4
               
            
                  
                              Sustav 1:
                           
                           
                              Vidjeti Direktivu 89/106/EEZ, Prilog III. odjeljak 2. točka i., bez ispitivanja metodom slučajnog uzorka.
                           
                        
                              Sustav 3:
                           
                           
                              Vidjeti Direktivu 89/106/EEZ, Prilog III. odjeljak 2. točka ii., druga mogućnost.
                           
                        
                              Sustav 4:
                           
                           
                              Vidjeti Direktivu 89/106/EEZ, Prilog III. odjeljak 2. točka ii., treća mogućnost.
                           
                        
            Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.”
   
   
      (1)  Proizvodi ili materijali za koje je jasno prepoznatljiva faza proizvodnog procesa dovodi do poboljšanja klasifikacije prema reakciji na vatru (primjerice, dodavanje usporivača vatre ili ograničenje organskog materijala).
   
      (2)  Proizvodi ili materijali koji nisu obuhvaćeni napomenom ()
   
   
      (3)  Proizvodi ili materijali čija se reakcija na vatru ne treba ispitivati (primjerice proizvodi ili materijali razreda A1 u skladu s Odlukom Komisije 96/603/EZ (SL L 267, 19.10.1996., str. 23)).